Euroopa Kohtu (seitsmes koda) 11. aprilli 2013. aasta otsus – komisjon vs. Iirimaa
(kohtuasi C‑158/12)
Liikmesriigi kohustuste rikkumine – Keskkond – Direktiiv 2008/1/EÜ – Artikkel 5 – Saastuse kompleksne vältimine ja kontroll – Olemasolevatele käitistele loa andmise nõuded – Kohustus tagada selliste käitiste käitamine vastavalt direktiivi sätetele
1.                     Liikmesriigid – Kohustused – Direktiivide täitmine – Osaline täitmine – Kohustuste rikkumine (ELTL artikkel 258; Euroopa Parlamendi ja nõukogu direktiiv 2008/1) (vt punktid 22 ja 24–26)
2.                     Liikmesriigi kohustuste rikkumise hagi – Põhjendatuse kontrollimine Euroopa Kohtu poolt – Arvesse võetav olukord – Olukord põhjendatud arvamuses määratud tähtaja lõpul (ELTL artikkel 258) (vt punkt 23)
Ese
Liikmesriigi kohustuste rikkumine – Euroopa Parlamendi ja nõukogu 15. jaanuari 2008. aasta direktiivi 2008/1/EÜ saastuse kompleksse vältimise ja kontrolli kohta (ELT L 24, lk 8) artikli 5 lõike 1 rikkumine – Olemasolevatele käitistele loa andmise nõuded – Kohustus tagada selliste käitiste käitamine vastavalt direktiivi sätetele
Resolutsioon
1.
Jättes välja andmata Euroopa Parlamendi ja nõukogu 15. jaanuari 2008. aasta direktiivi 2008/1/EÜ saastuse kompleksse vältimise ja kontrolli kohta, artiklite 6 ja 8 kohased load või jättes nõuetekohaselt tagamata nende uuesti läbi vaatamise tingimused ja vajaduse korral nende asjakohastamise seoses kolmeteistkümne olemasoleva sea‑ ja linnukasvatuse käitisega, ning seetõttu jättes tagamata, et kõiki olemasolevaid käitisi käitatakse hiljemalt 30. oktoobrist 2007 kooskõlas selle direktiivi artiklitega 3, 7, 9, 10, 13 ja artikli 14 punktide a ja b ning artikli 15 lõikega 2, on Iirimaa rikkunud oma kohustusi, mis on sätestatud nimetatud direktiivi artikli 5 lõikes 1.
2.
Mõista kohtukulud välja Iirimaalt.